ᱢᱤᱨᱡᱟᱯᱩᱨ ᱦᱚᱱᱚᱛ

ᱢᱤᱨᱡᱟᱯᱩᱨ ᱦᱚᱱᱚᱛ  ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱟᱱᱟᱜ ᱟᱠᱟᱫᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱭᱟᱜ ᱮᱭᱟᱭ ᱜᱮᱞᱼᱢᱚᱬᱮ ᱜᱚᱴᱟᱝ ᱠᱷᱚᱱ ᱢᱤᱫᱴᱟᱹᱝ ᱦᱚᱱᱱᱚᱛ ᱠᱟᱱᱟ ᱟᱨ ᱱᱚᱣᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱤᱨᱡᱟᱯᱩᱨ ᱱᱟᱜᱟᱨ ᱨᱮ ᱢᱮᱱᱟᱜᱼᱟ ᱾

 ᱴᱷᱟᱹᱣᱠᱟᱹᱱ 
ᱱᱚᱣᱟ ᱦᱚᱱᱚᱛ ᱫᱚ ᱯᱚᱱᱚᱛ ᱨᱮᱭᱟᱝ ᱠᱚᱧᱮ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱮᱛᱚᱢ ᱥᱮᱦᱮᱫ ᱨᱮ ᱵᱷᱟᱫᱳᱦᱤ (Bhadohi) ᱦᱚᱱᱚᱛ ᱟᱨ ᱵᱟᱨᱟᱱᱟᱥᱤ (Varanasi) ᱦᱚᱱᱚᱛ, ᱥᱟᱢᱟᱝ  ᱥᱮᱦᱮᱫ ᱨᱮ ᱪᱟᱱᱫᱳᱞᱤ (Chandauli) ᱦᱚᱱᱚᱛ,ᱠᱚᱧᱮ ᱥᱮᱦᱮᱫ ᱨᱮ ᱥᱳᱱᱵᱷᱟᱫᱨᱟ (Sonbhadra) ᱦᱚᱱᱚᱛ ᱟᱨ ᱮᱛᱚᱢ-ᱯᱟᱪᱮ ᱨᱮ ᱟᱞᱞᱦᱟᱵᱟᱫᱽ (Allahabad) ᱦᱚᱱᱚᱛ ᱥᱮᱫ ᱛᱮ ᱜᱷᱮᱨᱟᱣ ᱮᱥᱮᱫᱽ ᱟᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱔,᱕᱒᱑  ᱥᱠᱚᱭᱟᱨ ᱠᱤ.ᱢᱤ ᱾ ᱱᱚᱸᱰᱮᱱᱟᱜ 
ᱵᱷᱤᱫᱽᱭᱟᱱᱪᱚᱞ (Vindhyachal) ᱨᱮ ᱢᱮᱱᱟᱜ  ᱵᱷᱤᱫᱽᱭᱟᱵᱷᱟᱥᱤᱱᱤ (Vindhyavasini) ᱢᱚᱱᱫᱤᱨ ᱟᱭᱢᱟ ᱦᱚᱲ ᱠᱚ ᱵᱟᱰᱟᱭᱟ ᱥᱟᱶᱛᱮ ᱨᱟᱡᱽᱫᱟᱨᱤ ᱟᱨ ᱫᱮᱵᱷᱫᱟᱨᱤ ᱡᱷᱟᱠᱱᱟ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱ ᱮ ᱚᱨ ᱛᱟᱠᱚᱣᱟ ᱾ ᱦᱚᱱᱚᱛ ᱨᱮ ᱟᱭᱢᱟ ᱜᱚᱴᱟᱝ ᱛᱩᱯᱩᱱᱟ. ᱜᱷᱟᱴ ᱢᱮᱱᱟᱜ ᱟᱠᱟᱫᱟ ᱾ ᱜᱚᱝᱜᱟ ᱯᱟᱨᱟᱵᱽ ᱚᱠᱛᱮ ᱵᱤᱡᱽᱞᱤ ᱟᱨ ᱫᱤᱭᱟ ᱛᱮ ᱟᱹᱰᱤ ᱢᱚᱡᱽ ᱜᱮᱠᱚ ᱥᱟᱡᱽ ᱠᱟᱜᱼᱟ ᱾

 ᱥᱚᱵᱽ-ᱰᱤᱵᱷᱤᱡᱚᱱ 
ᱱᱚᱣᱟ ᱦᱚᱱᱚᱛ ᱫᱚ ᱯᱩᱱᱭᱟ. ᱛᱚᱦᱥᱤᱞ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, * ᱢᱤᱨᱡᱟᱯᱩᱨ, * ᱞᱟᱞᱜᱚᱸᱡᱽ, * ᱢᱟᱨᱤᱦᱟᱱ, ᱟᱨ * ᱪᱩᱱᱟᱨ ᱾
ᱚᱱᱠᱟ ᱜᱮ ᱦᱚᱱᱚᱛ ᱫᱚ ᱵᱟᱨᱚ ᱜᱚᱴᱟᱝ ᱵᱞᱚᱠ ᱨᱮᱠᱚ ᱦᱟᱹᱴᱤᱧ ᱟᱠᱟᱫᱟ ᱾
 ᱦᱚᱲ ᱮᱞ 
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱢᱤᱨᱡᱟᱯᱩᱨ ᱦᱚᱱᱚᱛ ᱨᱮ ᱒,᱔᱙᱖,᱙᱗᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱠᱩᱣᱮᱛ ( Kuwait)  ᱫᱤᱥᱚᱢ ᱨᱤᱱ ᱦᱚᱲ ᱮᱞᱮᱞ ᱠᱚ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾                                           ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱑᱗᱔ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱰᱮᱱᱥᱤᱴᱤ ᱫᱚᱨ ᱫᱚ ᱕᱖᱑ ᱦᱚᱲ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱾ ᱥᱟᱱᱟᱢ ᱦᱚᱱᱚᱛ ᱨᱤᱱ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ  ᱗᱐.᱓᱘ % ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ ( average) ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜᱼᱟ ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱐᱐ ᱾  ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ  ᱑᱗.᱘᱙ % ᱦᱚᱲ ᱠᱚ ᱰᱷᱮᱨ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾

 ᱯᱟᱹᱨᱥᱤ 
᱒᱐᱑᱑ ᱦᱚᱲ ᱞᱮᱠᱷᱟ ᱠᱷᱚᱱ ᱵᱟᱰᱟᱭ ᱟᱠᱟᱱᱟ, ᱦᱤᱱᱫᱤ ᱯᱟᱹᱨᱥᱤ ᱛᱮᱫᱚ ᱙᱙.᱕᱖ % ᱟᱨ ᱩᱨᱫᱩ ᱯᱟᱹᱨᱥᱤ ᱛᱮᱫᱚ 0.᱓᱘ % ᱦᱚᱲ ᱟᱠᱚᱣᱟᱜ ᱯᱩᱭᱞᱩ/ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮᱠᱚ ᱨᱚᱲ ᱮᱫᱟ ᱾
 ᱠᱟᱹᱣᱰᱤ ᱟᱹᱨᱤ 
᱒᱐᱐᱖ ᱥᱟᱹᱦᱤᱛ, ᱯᱚᱱᱪᱟᱭᱚᱛ ᱨᱟᱡᱽ ᱢᱤᱱᱤᱥᱴᱨᱤ (Ministry of Panchayati Raj),ᱱᱚᱣᱟ ᱫᱚ ᱒᱕᱐ ᱟᱱᱟᱜ ᱯᱟᱹᱪᱷᱞᱟᱹ ᱦᱚᱱᱚᱛ ᱮ ᱪᱷᱟᱹᱴᱭᱟᱹᱨ ᱞᱮᱫᱟ ᱾ (᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱩᱛᱛᱚᱨ ᱯᱨᱚᱫᱮᱥ ᱓᱔ ᱜᱚᱴᱟᱝ ᱦᱚᱱᱚᱛ ᱢᱩᱫᱽᱨᱮ,ᱱᱚᱣᱟ ᱦᱚᱱᱚᱛ ᱦᱚᱸ Backward Regions Grant Fund Programme(BRGFP) ᱡᱚᱡᱚᱱᱟ ᱛᱮ,ᱛᱟᱞᱢᱟ ᱥᱚᱨᱠᱟᱨ ᱴᱷᱮᱫ ᱠᱷᱚᱱ ᱠᱟ.ᱣᱰᱤ ᱜᱚᱲᱚ ᱥᱚᱦᱚᱫ ᱧᱟᱢ ᱮᱫᱟᱭ ᱾ ᱢᱤᱫ ᱚᱠᱛᱚ ᱱᱚᱸᱰᱮᱱᱟᱜ ᱧᱮᱞ ᱡᱚᱝ ᱧᱮᱧᱮᱞᱤᱭᱟᱹ ᱠᱚᱭ ᱨᱤᱡᱷᱟᱹᱣ ᱮᱫ ᱠᱚ ᱛᱟᱦᱮᱸᱱ ᱥᱟᱶᱛᱮ ᱦᱚᱱᱚᱛ ᱨᱮᱭᱟᱜ ᱠᱟᱹᱣᱰᱤ ᱫᱟᱲᱮ ᱵᱷᱮᱨᱚᱜ ᱠᱟᱱ ᱛᱟᱦᱮᱸᱱ ᱾ ᱤᱠᱷᱟᱹᱱ ᱱᱚᱸᱰᱮᱱ ᱥᱚᱨᱠᱟᱨ ᱟᱹᱢᱟᱹᱞᱤ ᱟᱨ ᱦᱚᱲ ᱠᱚᱣᱟᱜ ᱵᱟᱝ ᱢᱮᱫ ᱞᱩᱛᱩᱨ ᱠᱟᱨᱚᱱᱛᱮ ᱧᱮᱞ ᱡᱚᱝ ᱴᱷᱟᱶ ᱠᱚ ᱨᱮᱭᱟᱜ ᱪᱚᱨᱚᱠ ᱵᱟᱹᱲᱤᱡᱽ ᱤᱫᱤᱜ ᱠᱟᱱᱟ ᱾ ᱠᱨᱤᱥᱤ ᱥᱟᱶᱛᱮ ᱱᱟᱥᱮ ᱦᱩᱰᱤᱧ ᱢᱟᱨᱟᱝ ᱠᱟᱹᱨᱠᱷᱟᱱᱟ ᱨᱮ ᱠᱟᱹᱢᱤ ᱠᱟᱛᱮᱫ ᱠᱟᱹᱣᱰᱤ ᱠᱚ ᱟᱨᱡᱟᱣᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ